open-index/open-wikipedia-markdown huggingface dataset:
সরলা রায়

**সরলা রায়** (২৬শে নভেম্বর, ১৮৫৯ - ২৯শে জুন, ১৯৪৬) ব্রিটিশ ভারতের একজন শিক্ষাবিদ ছিলেন। তিনি কলকাতা শহরে অবস্থিত গোখলে মেমোরিয়াল স্কুলের প্রতিষ্ঠাতা ছিলেন।

## সংক্ষিপ্ত জীবনী
সরলা রায় বিখ্যাত ব্রাহ্ম সমাজ সংস্কারক দুর্গামোহন দাশের কন্যা ছিলেন। তার ভ্রাতার নাম ছিল সতীশ রঞ্জন দাশ এবং ভগিনীর নাম ছিল অবলা বসু। অবলা বসু কলকাতা শহরে অবস্থিত বঙ্গ মহিলা বিদ্যালয় এবং বেথুন স্কুলের প্রথম ছাত্রীদের মধ্যে অন্যতম ছিলেন। কলকাতা শহরে অবস্থিত প্রেসিডেন্সি কলেজের প্রথম ভারতীয় অধ্যক্ষ প্রসন্নকুমার রায়ের সঙ্গে তার বিবাহ সম্পন্ন হয়। স্বামীর সঙ্গে ঢাকা শহরে বাস করার সময় তিনি একটি মহিলাদের বিদ্যালয় স্থাপন করেন। কলকাতা শহরে তিনি অভিজাত পরিবারের মহিলাদের নৃত্যনাট্যে অংশগ্রহণ করার জন্য অনুপ্রেরণা যোগান। রবীন্দ্রনাথ ঠাকুর তার অনুরোধে *মায়ার খেলা* নামক নৃত্যনাট্য রচনা করেন এবং বেথুন স্কুলে এই নাটক প্রথম মঞ্চস্থ করা হয়। ১৯২০ খ্রিষ্টাব্দে তিনি কলকাতা শহরে গোখলে মেমোরিয়াল স্কুলের প্রতিষ্ঠা করেন। এছাড়া তিনি ব্রাহ্ম বালিকা শিক্ষালয়ের প্রথম সম্পাদিকার দায়িত্ব পালন করেন। তিনি মার্গারেট কুজিনস প্রতিষ্ঠিত অল ইন্ডিয়া উইমেনস কনফারেন্সের একজন নেতৃস্থানীয়া সদস্যাও ছিলেন। সমাজকর্মী চারুলতা মুখোপাধ্যায় তার একমাত্র কন্যা ছিলেন।

## তথ্যসূত্র


বিষয়শ্রেণী:১৮৫৯-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:বাঙালি শিক্ষাবিদ
বিষয়শ্রেণী:২০১৫ আন্তর্জাতিক নারী দিবস অনলাইন এডিটাথনে তৈরীকৃত ও মানোন্নয়নকৃত নিবন্ধ
বিষয়শ্রেণী:ভারতীয় জনহিতৈষী
বিষয়শ্রেণী:বাঙালি জনহিতৈষী নারী
বিষয়শ্রেণী:পশ্চিমবঙ্গের নারী শিক্ষাবিদ
বিষয়শ্রেণী:১৮৬১-এ জন্ম
বিষয়শ্রেণী:বাঙালি হিন্দু
বিষয়শ্রেণী:২০শ শতাব্দীর বাঙালি
বিষয়শ্রেণী:১৯শ শতাব্দীর বাঙালি
বিষয়শ্রেণী:ভারতীয় ভোটাধিকার কর্মী
বিষয়শ্রেণী:ভারতীয় নারীবাদী
বিষয়শ্রেণী:ভারতীয় সমাজকর্মী
বিষয়শ্রেণী:পশ্চিমবঙ্গের সমাজকর্মী
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:বেথুন কলেজের প্রাক্তন শিক্ষার্থী
বিষয়শ্রেণী:কলকাতার ব্যক্তি
অক্ষর (হরফ)

থাম্ব|'a' এর জন্য বিভিন্ন ধরনের হরফ

**হরফ**, **বর্ণ** বা **অক্ষর** () বলতে লিখনের একটি মৌল উপাদানকে বোঝায়। দুই বা ততোধিক অক্ষর একই প্রতীককে নির্দেশ করলে তাদেরকে সহ-অক্ষর বলে; সহ-অক্ষরগুলি একে অপরের প্রতিস্থাপনীয় হতে পারে, কিংবা প্রতিবেশভদে আলাদাভাবে ব্যবহৃত হতে পারে। একাধিক সহ-অক্ষর যে বিমূর্ত এককের রূপভেদ, তাকে অক্ষরমূল বলা হয়। কম্পিউটিং-এর পরিভাষায় অক্ষরমূলকে ক্যারেক্টার নামেও ডাকা হয়।

কোন অক্ষর একাধিক ক্যারেক্টার তথা অক্ষরের সংযুক্ত রূপ হতে পারে। তখন একে যুক্তাক্ষর বলে। অক্ষরগুলি মুদ্রণে বা লেখায় ব্যবহৃত নির্দেশক চিহ্ন-ও হতে পারে।

## ব্যুৎপত্তি
শব্দটি ১৭২৭ সাল থেকে ইংরেজিতে ব্যবহৃত হয়েছে, ফরাসি *glyphe* (১৭০১ সাল থেকে ফরাসি পুরাকীর্তি দ্বারা ব্যবহৃত), গ্রিক γλυφή, glyphē, "খোদাই" এবং ক্রিয়াপদ γλύφειν, glýphein, "ফাঁপা করা, খোদাই করা" থেকে ধার করা হয়েছে। (ল্যাটিন *glubere* "খোসা ছাড়ানো" এবং ইংরেজি *cleave* সাথে পরিচিত) 

## মুদ্রণশৈলীতে অক্ষরের ধারণা
থাম্ব|260px|জাপফিনো নামের মুদ্রাক্ষর-ছাঁদে ''a'' ক্যারেক্টারটিকে প্রতিনিধিত্বকারী বিভিন্ন অক্ষর (অর্থাৎ ''a''-এর সহ-অক্ষর)
কম্পিউটিং ও মুদ্রণশৈলীতে ক্যারেক্টার শব্দটি দিয়ে কোন লিখিত বিষয়বস্তু বা টেক্সটের অক্ষরমূল বা অক্ষর-মূল সদৃশ একককে বোঝানো হয়। ক্যারেক্টার বা অক্ষরমূল হল টেক্সটের বা লিখিত বিষয়বস্তুর একটি বিমূর্ত একক। আর অক্ষর হল এই ক্যারেক্টার বা অক্ষরমূলের দৃশ্যমান একক।

সুতরাং, মুদ্রণশৈলীতে অক্ষর বা গ্লিফ বলতে এক বা একাধিক ক্যারেক্টার বা অক্ষরমূলের একটি নির্দিষ্ট দৃশ্যমান রূপকে বোঝায়। এগুলিকে মুদ্রাক্ষর নামে ডাকা হয় এবং একই ধরনের বা শৈলীর আকৃতিবিশিষ্ট অনেকগুলি মুদ্রাক্ষরের একটি সেটকে মুদ্রাক্ষর-ছাঁদ বলে।

অনেকসময় একাধিক ক্যারেক্টার বা অক্ষরমূলকে একটি মাত্র দৃশ্যমান অক্ষর দিয়ে প্রকাশ করা যেতে পারে, যাকে যুক্তাক্ষর বলে। উদাহরণস্বরূপ, *ffi* তিনটি ক্যারেক্টারের সমষ্টি, কিন্তু এদেরকে একটিমাত্র অক্ষর দিয়ে প্রকাশ করা যায়। তিনটি ক্যারেক্টার এখানে একত্রিত হয়ে একটি যুক্তাক্ষর গঠন করেছে।

বিপরীতভাবে কিছু মুদ্রাক্ষরযন্ত্র বা টাইপরাইটারে অনেকগুলি অক্ষরের সাহায্যে একটিমাত্র ক্যারেক্টারকে নির্দেশ করা হয়। যেমন অনেকসময় দুইটি হাইফেন অক্ষর পাশাপাশি বসিয়ে এম-ড্যাশ ক্যারেক্টারটি নির্দেশ করা হয়।

বেশিরভাগ মুদ্রাক্ষর কোন না কোন মুদ্রাক্ষর-ছাঁদের অন্তর্ভুক্ত। একটি মুদ্রাক্ষর-ছাঁদে সাধারণত প্রতিটি ক্যারেক্টারের জন্য একটি মাত্র অক্ষর নির্দিষ্ট থাকে। কিন্তু এর ব্যতিক্রমও আছে। কোন ভাষার বর্ণমালার আকার বড়ো হলে কিংবা লিখন পদ্ধতি জটিল হলে একটি ক্যারেক্টারকে একাধিক অক্ষর দিয়ে কিংবা একাধিক ক্যারেক্টারকে একটি মাত্র অক্ষর দিয়ে নির্দেশ করা হতে পারে।

## পরিভাষা (ইংরেজি বর্ণানুক্রমে)
* Allograph - সহ-অক্ষর
* Character - ক্যারেক্টার
* Diacritic - নির্দেশক চিহ্ন
* Glyph - হরফ, অক্ষর
* Grapheme - অক্ষরমূল
* Ligature - যুক্তাক্ষর
* Text - টেক্সট
* Typeface - মুদ্রাক্ষর-ছাঁদ
* Typewriter - মুদ্রাক্ষরযন্ত্র, টাইপরাইটার
* Typography - মুদ্রণশৈলী

## তথ্যসূত্র

বিষয়শ্রেণী:মুদ্রণশৈলী
বিষয়শ্রেণী:প্রত্নতাত্ত্বিক পরিভাষা
বিষয়শ্রেণী:বর্ণমূল
বিষয়শ্রেণী:তথ্যলেখচিত্র
বিষয়শ্রেণী:মুদ্রণমূলক প্রতীক
বিষয়শ্রেণী:মুদ্রণবিদ্যা
মাজিদ মাজিদি

**মাজিদ মাজিদি** () (জন্ম: ১৭ই এপ্রিল, ১৯৫৯) প্রখ্যাত ইরানী চলচ্চিত্র পরিচালক, প্রযোজক, অভিনেতা এবং চিত্রনাট্যকার। তিনি ইরানের রাজধানী তেহরানে জন্মগ্রহণ করেন। মাজিদি সবচেয়ে বেশি পরিচিতি লাভ করেন অস্কার মনোনয়নপ্রাপ্ত চলচ্চিত্র বাচেহা-ই-আসমান (চিলড্রেন অফ হেভেন) এর জন্য। তিনি মূলত শিশুতোষ চলচ্চিত্র নির্মাণ করেন।

## জীবনী
মাজিদের জন্ম ইরানি মধ্যবিত্ত পরিবারে । তেহরানে বেড়ে ওঠা মাজিদ ১৪ বছর বয়স থেকেই অপেশাদার নাট্যদলের সাথে কাজ করতেন । পরবর্তীতে তেহরানের ইনস্টিটিউট অব ড্রামাটিক আর্টস থেকে তিনি নাট্যকলার উপর শিক্ষা গ্রহণ করেন 

১৯৭৯ সালে ইরানি বিপ্লবের পর চলচ্চিত্রের দিকে আগ্রহী মাজিদ বিভিন্ন চলচ্চিত্রে অভিনয় করা শুরু করেন, এর মধ্যে উল্লেখযোগ্য হল ১৯৮৫ সালে মুক্তি পাওয়া মোহসেন মাখ্মলবফের বয়কট ।

২০০৪ সাল পর্যন্ত মাজিদ ছিলেন একাডেমী পুরস্কার এর জন্য মনোনীত একমাত্র ইরানি চলচ্চিত্রকার । ১৯৯৮ সালে নির্মিত বাচেহা-ই-আসমান ছবিটির জন্য তিনি সেরা বিদেশী ভাষায় নির্মিত ছবির জন্য একাডেমী পুরস্কার এর মনোনয়ন পান, কিন্তু রবার্তো বেনিনির *লাইফ ইজ বিউটিফুল* সে বছর এই পুরস্কারটি পায় ।

## চলচ্চিত্রসমূহ
* চিলড্রেন অব হেভেন (১৯৯৮)
* দ্য কালার অব প্যারাডাইজ (১৯৯৯)
* মুহাম্মাদ, দ্য ম্যাসেঞ্জার অব গড (২০১৫)
* বাদুক - প্রথম নির্মিত চলচ্চিত্র
* দ্য ফাদার - দ্বিতীয় চলচ্চিত্র 
* বারান
* দ্য সং অব স্প্যারোস
* দ্য উইলো ট্রি

## পুরস্কার ও সম্মাননা
মাজিদ মাজিদি প্রচুর পুরস্কার এবং সম্মাননা লাভ করেছেন। এখানে কয়েকটি উল্লেখ করা হচ্ছে:
* Oecumenical Special Award, ২৫তম মনট্রিল চলচ্চিত্র উৎসব, ২০০১
* Grand Prix Des Ameriques, ২৫তম মনট্রিল চলচ্চিত্র উৎসব, ২০০১
* সেরা বিদেশী ভাষার চলচ্চিত্র হিসেবে একাডেমি পুরস্কার মনোনয়ন প্রাপ্তি, ১৯৯৯
* Grand Prix of Americas Best Film, ২১তম মনট্রিল চলচ্চিত্র উৎসব, ১৯৯৯

## তথ্যসূত্র

## বহিঃসংযোগ
* মাজিদ মাজিদির অফিসিয়াল ওয়েবসাইট
* 
* মাজিদ মাজিদি - রটেন টম্যাটোস

বিষয়শ্রেণী:ইরানি চলচ্চিত্র পরিচালক
বিষয়শ্রেণী:ইরানি চিত্রনাট্যকার
বিষয়শ্রেণী:ইরানি চলচ্চিত্র অভিনেতা
বিষয়শ্রেণী:ফার্সি ভাষার চলচ্চিত্র পরিচালক
বিষয়শ্রেণী:তেহরানের ব্যক্তি
বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বৈদিক সভ্যতা

thumb|410px|বৈদিক যুগের উত্তর ভারতবর্ষের মানচিত্র
**বৈদিক সভ্যতা** পৃথিবীর প্রাচীন সভ্যতা গুলোর মধ্যে অন্যতম। সুমেরীয় সভ্যতার পরেই বৈদিক সভ্যতার বিকাশ হয়। সেই হিসাবে বৈদিক সভ্যতার উদ্ভব মিশরীয় সভ্যতা এবং রোমান ও গ্রিক সভ্যতার কয়েক হাজার বছর আগে । বৈদিক সভ্যতার সুচনা আজ থেকে প্রায় ৫ হাজার বছর আগে। তবে সব চাইতে আকর্ষনীয় ব্যাপার হল বৈদিক সভ্যতার নিদর্শন, বিশেষতঃ সাহিত্য ও ধর্মীয় বিষয়াদি আজও খুজে পাওয়া যাবে। বর্তমানে সনাতন ধর্ম বা হিন্দু ধর্মের উৎপত্তি বৈদিক সভ্যতা থেকে। 

বিষয়শ্রেণী:ভারতের ইতিহাস
নবি স্টিলেস

**নর্বার্ট "নবি" পিটার স্টিলেস** এমবিই (জন্ম ম্যানচেস্টার, ১৮ মে ১৯৪২) একজন সাবেক ইংরেজ ফুটবল খেলোয়াড়। তিনি ১৯৬৬ সালের ফিফা বিশ্বকাপ জয়ী ইংল্যান্ড দলের সদস্য ছিলেন। স্টিলেস, ববি চার্লটন ও ইয়ান ক্যালাঘান হচ্ছেন একমাত্র ইংরেজ ফুটবলার যারা বিশ্বকাপ ও ইউরোপীয়ান কাপ দুটিই জিতেছেন।

## তথ্যসূত্র

* Keeling, Peter (1971). *Nobby Stiles*. London, Wolfe, .
* Stiles, Nobby (2003). *After the Ball: My Autobiography*. London, Hodder & Stoughton, .
* Tyers, Alan (2007). *The Sixties...Be Sure To Wear False Teeth In Your Hair*, Football365.

বিষয়শ্রেণী:ইংরেজ পুরুষ ফুটবলার
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:ইংরেজ ফুটবল ম্যানেজার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:মিডলজব্রা ফুটবল ক্লাবের খেলোয়াড়
বিষয়শ্রেণী:প্রেস্টন নর্থ এন্ড ফুটবল ক্লাবের খেলোয়াড়
বিষয়শ্রেণী:১৯৪২-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:১৯৬৬ ফিফা বিশ্বকাপের খেলোয়াড়
বিষয়শ্রেণী:১৯৭০ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:ম্যানচেস্টারের ফুটবলার
বিষয়শ্রেণী:ইংরেজ রোমান ক্যাথলিক
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:আইরিশ বংশোদ্ভূত ইংরেজ ব্যক্তি
বিষয়শ্রেণী:পুরুষ ফুটবল মধ্যমাঠের খেলোয়াড়
প্রসন্নকুমার রায়

থাম্ব|প্রসন্নকুমার রায়
**প্রসন্নকুমার রায়** (জন্ম: ১৮৪৯ - মৃত্যু: ১৯৩২) একজন বাঙালি শিক্ষাবিদ এবং সাধারণ ব্রাহ্মসমাজের অন্যতম ব্যক্তি। তিনি ডক্টর পি. কে. রায় নামে প্রসিদ্ধ ছিলেন।

প্রসন্নকুমার রায়ের আদি নিবাস বর্তমান বাংলাদেশের ঢাকার শুভাঢ্যা। তিনি যৌবনে ব্রাহ্মধর্মের অনুরাগী হওয়ার জন্য পিতৃগৃহ থেকে বিতাড়িত হয়েছিলেন। তিনি কেশবচন্দ্রের কাছে ব্রাহ্মধর্মে দীক্ষা গ্রহণ করেন। তিনি সমাজ সংস্কারক দুর্গামোহন দাশের কন্যা শিক্ষাবিদ সরলা রায় (দাশ)-কে বিবাহ করেন। ভারতের প্রথম বাঙালি এয়ার মার্শাল সুব্রত মুখার্জী তার নাতি ।

## প্রথম জীবন
তিনি ঢাকা পগোজ স্কুলের ছাত্র ছিলেন। তিনি গিলক্রাইস্ট বৃত্তি পেয়ে বিলেত গিয়েছিলেন। ১৮৭৩ খ্রিষ্টাব্দে লন্ডন বিশ্ববিদ্যালয় থেকে বি.এস.সি এবং ১৮৭৬ খ্রিষ্টাব্দে এডিনবরা ও লন্ডন বিশ্ববিদ্যালয় থেকে মনোবিজ্ঞানে ডি.এস.সি উপাধি লাভ করেন। 

## কর্মজীবন
তিনি দেশে ফেরার পর পাটনা কলেজে এবং ঢাকা কলেজে এবং পরে প্রেসিডেন্সি কলেজে অধ্যাপক হিসাবে কর্মরত ছিলেন। প্রেসিডেন্সি কলেজে প্রথমে অস্থায়ী এবং পরে ১৯০২ থেকে ১৯০৫ খ্রিষ্টাব্দ অবধি অধ্যক্ষের দায়িত্ব পালন করেন। তিনি ভারতীয়দের মধ্যে প্রথম এই পদের অধিকারী হয়েছিলেন। এরপর তিনি বিশ্ববিদ্যালয়ের রেজিস্টার এবং অবসর গ্রহণের পর কলকাতা বিশ্ববিদ্যালয়ের অধীনস্থ কলেজগুলির পরিদর্শক হন। তার কর্মজীবনের মধ্যে দুই বছর ভারত সচিবের শিক্ষা বিষয়ের পরামর্শদাতা হয়ে ইংল্যান্ড যান। 

তিনি এবং আনন্দমোহন বসু একসাথে বিলেতে ব্রাহ্মসমাজ, ইন্ডিয়ান সোসাইটি, এবং একটি পুস্তকালয় স্থাপন করেছিলেন। তিনি কিছুদিন সাধারণ ব্রাহ্মসমাজের সভাপতি ছিলেন। তিনি সাধারণ ব্রাহ্মসমাজের সংস্রবে ধর্মতত্ত্ব আলোচনার জন্য *থিওলজিক্যাল ইনস্টিটিউশন* প্রতিষ্ঠা করেন। 

## তথ্যসূত্র


বিষয়শ্রেণী:১৮৪৯-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৩২-এ মৃত্যু
বিষয়শ্রেণী:ঢাকা জেলার ব্যক্তি
বিষয়শ্রেণী:বাঙালি শিক্ষাবিদ
বিষয়শ্রেণী:বাংলার নবজাগরণ
বিষয়শ্রেণী:আদিনিবাস পূর্ববঙ্গে
বিষয়শ্রেণী:বাঙালি হিন্দু
বিষয়শ্রেণী:পোগোজ স্কুলের প্রাক্তন শিক্ষার্থী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা কলেজের শিক্ষক
বিষয়শ্রেণী:কলকাতা প্রেসিডেন্সি কলেজের প্রাক্তন শিক্ষক
বিষয়শ্রেণী:কলকাতা প্রেসিডেন্সি কলেজের অধ্যক্ষ
বিষয়শ্রেণী:কলকাতা বিশ্ববিদ্যালয়ের ব্যক্তি
বিষয়শ্রেণী:২০শ শতাব্দীর বাঙালি
বিষয়শ্রেণী:১৯শ শতাব্দীর বাঙালি
বিষয়শ্রেণী:ব্রাহ্ম
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:কলকাতার পণ্ডিত
বিষয়শ্রেণী:ভারতীয় পণ্ডিত
বিষয়শ্রেণী:১৯শ শতাব্দীর ভারতীয় পণ্ডিত
বিষয়শ্রেণী:ভারতীয় শিক্ষাবিদ
বিষয়শ্রেণী:ভারতীয় শিক্ষায়তনিক প্রশাসক
বিষয়শ্রেণী:ভারতীয় শিক্ষায়তনিক
বিষয়শ্রেণী:পশ্চিমবঙ্গের শিক্ষায়তনিক
বিষয়শ্রেণী:তেলিরবাগের দাশ পরিবার
বিষয়শ্রেণী:ভারতীয় প্রভাষক
বিষয়শ্রেণী:প্রেসিডেন্সি বিশ্ববিদ্যালয়, কলকাতার শিক্ষক
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রিন্সিপাল
অগ্নিমিত্র

**অগ্নিমিত্র** () (রাজত্বকাল ১৪৯-১৪১ খ্রিস্টপূর্বাব্দ) শুঙ্গ রাজবংশের দ্বিতীয় সম্রাট ছিলেন।

## পরিচিতি
মহাকবি কালিদাস রচিত *[[মালবিকাগ্নিমিত্রম]]* কাব্যে অগ্নিমিত্রকে বৈম্বিক কুলের সন্তান বলে উল্লেখ করা হয়েছে; অপরদিকে পুরাণে তাকে শুঙ্গ হিসেবে উল্লেখ করা হয়েছে। মালবিকাগ্নিমিত্রম কাব্য থেকে জানা যায় যে, পিতার শাসনকালে অগ্নিমিত্র বিদিশা অঞ্চলের গোপত্রী বা শাসক হিসেবে দায়িত্ব পালন করেন। ১৪৯ খ্রিস্টপূর্বাব্দে পিতা পুষ্যমিত্র শুঙ্গের স্থলে তিনি সিংহাসন লাভ করেন। বায়ু পুরাণ ও ব্রহ্মাণ্ড পুরাণ অনুসারে, তিনি আট বছর রাজত্ব করেন। এই কাব্যে ধারিণী, ইরাবতী ও মালবিকা নামক তার তিন রাণীর নাম পাওয়া যায়।

## বিদর্ভের সঙ্গে যুদ্ধ
মালবিকাগ্নিমিত্রম অনুসারে অগ্নিমিত্রের শাসনকালে তার সঙ্গে প্রতিবেশী বিদর্ভ রাজ্যের যুদ্ধ বাঁধে। মৌর্য্য শাসনকালে এক মৌর্য্য সচিব তার শ্যালক যজ্ঞসেনকে বিদর্ভ অঞ্চলের সিংহাসনে আসীন করলে বিদর্ভ স্বাধীন রাজ্য হিসেবে সাম্রাজ্য থেকে পৃথক হয়। যজ্ঞসেনকে সিংহাসনচ্যুত করাড় জন্য তার ভাই অগ্নিমিত্রের কাছে সাহায্য প্রার্থনা করেন, কিন্তু বিদর্ভ রাজ্যের সীমান্ত অতিক্রম করার সময় তিনি বন্দী হন। এই ঘটনায় অগ্নিমিত্র মাধবসেনকের মুক্তির দাবি করলে যজ্ঞসেন তার পরিবর্তে অগ্নিমিত্রের হাতে বন্দী তার ভগ্নিপতী তথা প্রাক্তন মৌর্য্য সচিবের মুক্তি দাবি করেন। কিন্তু এই শর্তে রাজী না হয়ে অগ্নিমিত্র বিদর্ভ রাজ্য আক্রমণ করে যজ্ঞসেনকে পরাজিত করেন। যুদ্ধে বিজয়ী হয়ে অগ্নিমিত্র তখন মাধবসেন ও যজ্ঞসেনেরর মধ্যে বিদর্ভ রাজ্যকে দ্বিখন্ডিত করে দেন এবং দুই শাসকই শুঙ্গ সাম্রাজ্যের বশ্যতা স্বীকার করতে বাধ্য হন।

## তথ্যসূত্র

বিষয়শ্রেণী:শুঙ্গ রাজবংশ
বিষয়শ্রেণী:খ্রিস্টপূর্ব ২য় শতাব্দীর ভারতীয় রাজশাসক
বসুজ্যেষ্ঠ

**বসুজ্যেষ্ঠ** () বা **সুজ্যেষ্ঠ** (; *[[মৎস্য পুরাণ]] অনুসারে*) (রাজত্বকাল ১৪১-১২৪ খ্রিস্টপূর্বাব্দ) শুঙ্গ রাজবংশের তৃতীয় সম্রাট ছিলেন।

## সংক্ষিপ্ত পরিচিতি
বসুজ্যেষ্ঠ ১৪১ খ্রিস্টপূর্বাব্দে পিতা অগ্নিমিত্রের স্থলে সিংহাসন লাভ করেন। বসুজ্যেষ্ঠের রাজত্বকাল সম্বন্ধে বিশেষ কিছু জানা যায় না। মহাকবি কালিদাস তার মালবিকাগ্নিমিত্রম কাব্যে বসুজ্যেষ্ঠ সম্বন্ধে উল্লেখ করেছেন। সিন্ধু নদের তিনি ইন্দো-গ্রীক সাম্রাজ্যের সেনাবাহিনীকে যুদ্ধে পরাজিত করেন। তিনি পিতামহ পুষ্যমিত্র শুঙ্গের মত অশ্বমেধ যজ্ঞ সম্পন্ন করেন।

## তথ্যসূত্র

 

বিষয়শ্রেণী:শুঙ্গ রাজবংশ
বিষয়শ্রেণী:খ্রিস্টপূর্ব ২য় শতাব্দীর ভারতীয় রাজশাসক
বসুমিত্র

**বসুমিত্র** (; *[[মৎস্য পুরাণ]] অনুসারে*) বা **সুমিত্র** (; *[[বায়ু পুরাণ]], [[বিষ্ণু পুরাণ]] [[ব্রহ্মাণ্ড পুরাণ]] ও [[ভগবৎ পুরাণ]] অনুসারে*) (রাজত্বকাল ১৩১-১২৪ খ্রিস্টপূর্বাব্দ) শুঙ্গ রাজবংশের চতুর্থ সম্রাট ছিলেন।

## পরিচিতি
বসুমিত্র শুঙ্গ রাজবংশের দ্বিতীয় সম্রাট অগ্নিমিত্র ও তাঁর পত্নী ধারিণীর পুত্র ছিলেন। ১৩১ খ্রিস্টপূর্বাব্দে ভ্রাতা বসুজ্যেষ্ঠের স্থলে তিনি সিংহাসনলাভ করেন। মহাকবি কালিদাস তাঁর মালবিকাগ্নিমিত্রম কাব্যে বসুজ্যেষ্ঠ সম্বন্ধে উল্লেখ করেছেন। সিন্ধু নদের তিনি ইন্দো-গ্রীক সাম্রাজ্যের সেনাবাহিনীকে যুদ্ধে পরাজিত করেন। তিনি পিতামহ পুষ্যমিত্র শুঙ্গের মত অশ্বমেধ যজ্ঞ সম্পন্ন করেন। বাণভট্ট রচিত হর্ষচরিত গ্রন্থানুসারে একটি নাটক দেখার সময় মিত্রদেব নামক জনৈক ব্যক্তি দ্বারা তিনি নিহত হন।

## তথ্যসূত্র

 

বিষয়শ্রেণী:শুঙ্গ রাজবংশ
বিষয়শ্রেণী:খ্রিস্টপূর্ব ২য় শতাব্দীর ভারতীয় রাজশাসক
ব্রিটিশ পদাতিক বাহিনী

thumb|right|300px|ব্রিটিশ সেনাবাহিনীর নিয়োগস্থান।
ব্রিটিশ সেনা বাহিনীর পদাতিক শাখা ১৯টি রেজিমেন্টের ৫১টি পদাতিক ব্যাটালিয়ন নিয়ে গঠিত। এদের মধ্যে ৩৭টি ব্যাটালিয়ন ‘নিয়মিত’ বাহিনীর অংশ এবং বাকি ১৪টি ‘টেরিটোরিয়াল’ (সংরক্ষিত) বাহিনীর অংশ। রয়েল জিব্রাল্টা রেজিমেন্ট ‘নিয়মিত’ ও ‘টেরিটোরিয়াল’ বাহিনীর সমন্বয়ে গঠিত যেখানে ৩টি নিয়মিত এবং ১টি টেরিটোরিয়াল কম্পানি।

বিষয়শ্রেণী:ব্রিটিশ সেনাবাহিনী
প্রিয়নাথ বসু

**প্রিয়নাথ বসু** (১৮৬৫ - ২১ মে ১৯২০) (ইংরেজি: Priyanath Bose) ভারতের সার্কাস জগতের একজন গুরুত্বপূর্ণ ব্যক্তিত্ব এবং গ্রেট বেঙ্গল সার্কাসের প্রতিষ্ঠাতা ।

প্রিয়নাথ বসুর আদি নিবাস বর্তমান পশ্চিমবঙ্গের উত্তর ২৪ পরগণার জাগুলিয়া। তার বাবার নাম মনোমোহন বসু। 

## কৃতিত্ব
প্রিয়নাথ বসুর গ্রেট বেঙ্গল সার্কাস ১৮৮৭ থেকে ১৯২০ খ্রিষ্টাব্দ অবধি খেলা দেখিয়েছিল । তিনি প্রফেসর বোস নামে খ্যাত ছিলেন । তিনি ছিলেন প্রথম বাঙালি যিনি *পিরামিড অ্যাক্ট*, *জাগলিং অ্যাক্ট*, *প্যারালাল বার*, *হরাইজন্টাল বার*, ও ঘোড়ায় চড়া খেলায় দক্ষতা অর্জন করেছিলেন । তার সার্কাসে বাঙালি পরিচালক, ক্রীড়াবিদ, অশ্বারোহী, পশু-শিক্ষক এবং বাঙালি মেয়েরাও ঘোড়ায় চড়া, বাঘের খেলা, ট্র্যাপিজের খেলা দেখাতেন । ভারতের প্রথম মহিলা সার্কাস খেলোয়াড় সুশীলাসুন্দরী এবং তার বোন কুমুদিনী এই সার্কাসে খেলা দেখাতেন । বাঙালি মেয়ে মৃণ্ময়ী এখানে হাতির পিঠে বসে বাঘের খেলা দেখাতেন । 

## তথ্যসূত্র


বিষয়শ্রেণী:বাঙালি ক্রীড়াবিদ
বিষয়শ্রেণী:সার্কাস
বিষয়শ্রেণী:বাঙালি হিন্দু
বিষয়শ্রেণী:১৮৬০-এর দশকে জন্ম
বিষয়শ্রেণী:১৯২০-এ মৃত্যু
বিষয়শ্রেণী:কলকাতার ব্যবসায়ী
বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
পশ্চিমবঙ্গের রাজনৈতিক দল

এই পৃষ্ঠায় ভারতের পশ্চিমবঙ্গ রাজ্যে উপস্থিত রাজনৈতিক দলগুলির তালিকা দেওয়া হল।

## জাতীয় দল
* ভারতীয় জনতা পার্টি (বিজেপি)
*ভারতের কমিউনিস্ট পার্টি
*ভারতের কমিউনিস্ট পার্টি (মার্কসবাদী)
* ভারতীয় জনতা পার্টি
* ভারতীয় জাতীয় কংগ্রেস
*ন্যাশনাল পিপল’স পার্টি
*বহুজন সমাজ পার্টি
*সিপিআইএম‌এল লিবারেশন
*এস ইউ সি আই (কমিউনিস্ট)

## রাজ্য দল
*ইন্ডিয়ান সেক্যুলার ফ্রন্ট 
*নিখিল ভারত ফরওয়ার্ড ব্লক
* সর্বভারতীয় তৃণমূল কংগ্রেস

## অন্যান্য গুরুত্বপূর্ণ দল
*গোর্খা জনমুক্তি মোর্চা
*বিপ্লবী সমাজতন্ত্রী দল
*মার্ক্সবাদী ফরওয়ার্ড ব্লক
*রাষ্ট্রীয় সেক্যুলার মজলিস পার্টি
*অল ঝাড়খণ্ড স্টুডেন্টস ইউনিয়ন

## অধুনালুপ্ত দল
*বাংলা কংগ্রেস
*বাংলা বাঁচাও ফ্রন্ট
*বাংলা জাতীয় দল
*কমিউনিস্ট ওয়ার্কার্স পার্টি (ভারত)
*ফরওয়ার্ড ব্লক (সমাজতন্ত্রী)
*ইন্ডিয়ান ন্যাশনাল ডেমোক্রেটিক ফ্রন্ট
*কামতাপুর প্রগ্রেসিভ পার্টি
*লাল ঝান্ডা দল
*পিপল'স ইউনাইটেড লেফট ফ্রন্ট
*সাম্যবাদী সংস্থা
*পিপল'স ইউনাইটেড সোশ্যালিস্ট ফ্রন্ট
*রাষ্ট্রীয় সমাজবাদী কংগ্রেস
*ইউনাইটেড ডেমোক্রেটিক পিপল’স ফ্রন্ট
*ওয়েস্ট বেঙ্গল সোশ্যালিস্ট পার্টি

## তথ্যসূত্র

## বহিঃসংযোগ
ভারতের নির্বাচন আয়োগ

বিষয়শ্রেণী:পশ্চিমবঙ্গের রাজনৈতিক দল
বিষয়শ্রেণী:ভারতের রাজনৈতিক দল
বিষয়শ্রেণী:পশ্চিমবঙ্গের রাজনীতি
পশ্চিমবঙ্গ
ভারতের রাজনৈতিক দলসমূহের তালিকা

<span lang="RidoyanVai" dir="ltr">ভারতের</span> জাতীয় ও রাজ্য ও জেলা পর্যায়ের দলগুলির স্বীকৃতি সহ একটি বহুদলীয় ব্যবস্থা রয়েছে। ভারতের নির্বাচন কমিশন (নির্বাচন কমিশন) কর্তৃক পর্যায়ক্রমে এই অবস্থা পর্যালোচনা করা হয়। অন্যান্য রাজনৈতিক দল যারা স্থানীয়, রাজ্য বা জাতীয় নির্বাচনে প্রতিদ্বন্দ্বিতা করতে চায় তাদের ভারতের নির্বাচন কমিশন কর্তৃক নিবন্ধিত হতে হবে। নিবন্ধিত দলগুলিকে বস্তুনিষ্ঠ মানদণ্ডের উপর ভিত্তি করে স্বীকৃত জাতীয় বা রাজ্য স্তরের দল হিসেবে উন্নীত করা হয়। একটি স্বীকৃত দল একটি সংরক্ষিত দলের প্রতীক, রাষ্ট্র পরিচালিত টেলিভিশন এবং রেডিওতে বিনামূল্যে সম্প্রচারের সময়, নির্বাচনের তারিখ নির্ধারণের একটি আলোচনা এবং নির্বাচনী বিধি মালা নির্ধারণে মতপ্রদানের মত সুবিধা ভোগ করে।

এই তালিকা ২০১৯ ভারত সাধারণ নির্বাচন এবং বিধানসভা নির্বাচন অনুযায়ী এবং রাষ্ট্র বা জাতীয় পার্টির মর্যাদা উচ্চাকাঙ্ক্ষী যে কোন দলকে অবশ্যই সংশ্লিষ্ট মানদণ্ডের অন্তত একটি পূরণ করতে হবে। উপরন্তু, জাতীয় এবং রাজ্য দলগুলিকে পরবর্তী সকল লোকসভা বা রাজ্য নির্বাচনের জন্য এই শর্তগুলি পূরণ করতে হবে, অন্যথায় তারা তাদের মর্যাদা হারাবে। ভারতের নির্বাচন কমিশনের সর্বশেষ প্রকাশনা অনুযায়ী, নিবন্ধিত দলের সংখ্যা ছিল ২৫৯৮টি, যার মধ্যে ৮টি জাতীয় দল, ৫২টি রাষ্ট্রীয় দল এবং ২৫৩৮টি অস্বীকৃত দল রয়েছে।

নির্বাচনে প্রতিদ্বন্দ্বিতাকারী সকল নিবন্ধিত দলকে নির্বাচন কমিশন কর্তৃক প্রস্তাবিত উপলব্ধ প্রতীকের তালিকা থেকে একটি প্রতীক বেছে নিতে হবে। জম্মু ও কাশ্মীরের কেন্দ্রশাসিত অঞ্চল, দিল্লি ও পুদুচেরির কেন্দ্রশাসিত অঞ্চলসহ দেশের ২৮টি রাজ্য সরকার নির্বাচন করেছে যদি না কিছু শর্তে রাষ্ট্রপতির শাসন আরোপ করা হয়।

## জাতীয় দলসমূহ

## রাজ্যস্তরের দলসমূহ

## আরও দেখুন
* লোকসভা
* রাজ্যসভা
* ভারতের প্রধানমন্ত্রী
* ভারতের সাধারণ নির্বাচন, ২০১৪

## পাদটীকা
*  (pdf)
*  (pdf)
* 

## তথ্যসূত্র


বিষয়শ্রেণী:ভারতের রাজনীতি
বিষয়শ্রেণী:ভারতের রাজনৈতিক দলের তালিকা
বিষয়শ্রেণী:দেশ অনুযায়ী রাজনৈতিক দলের তালিকা
বেথলেহেম

**বেথলেহেম** মধ্যপ্রাচ্যের ঐতিহাসিক পূর্ব-ভূমধ্যসাগরীয় অঞ্চলে ইসরায়েল অধিকৃত ও ফিলিস্তিনি আরব অধ্যুষিত জর্দান নদীর পশ্চিম তীর অঞ্চলের একটি শহর। প্রায় ২৫ হাজার ফিলিস্তিনি অধ্যুষিত এই শহরে আদিতে বিংশ শতাব্দীর মধ্যভাগ পর্যন্ত সংখ্যগরিষ্ঠ অধিবাসী খ্রিস্টান ছিল, তবে বর্তমানে মুসলমানরাই সংখ্যাগরিষ্ঠ। এই শহরটি খ্রিস্ট ধর্মাবলম্বীদের জন্য খুবই গুরুত্বপূর্ণ কেননা খ্রিস্টানদের মতে এই শহরেই যিশুখ্রিস্টের জন্ম হয়েছিল। আরবি ভাষাতে শহরটিকে "বাইত লাহাম" () নামে ডাকা হয়।

## চিত্র প্রদর্শনী

Betlehem-Geburtskirche-02-2010-gje.jpg
Betlehem-Geburtskirche-08-innen-2010-gje.jpg
Betlehem-Geburtskirche-22-Grotte-2010-gje.jpg
Betlehem-Geburtskirche-24-Grotte-Stern-2010-gje.jpg
Betlehem-Geburtskirche-18-Stuehle-2010-gje.jpg
Bethlehem-02-Kloster-1985-gje.jpg
Bethlehem-06-Treppe-1985-gje.jpg
Betlehem-Katharinenkirche-02-2010-gje.jpg


## পাদটীকা

## তথ্যসূত্র

বিষয়শ্রেণী:খ্রিস্টধর্মের পবিত্র স্থান
বিষয়শ্রেণী:পবিত্র নগরী
বিষয়শ্রেণী:পশ্চিম তীরের নগর
বিষয়শ্রেণী:বেথলেহেম
বিষয়শ্রেণী:নূতন নিয়মের নগর
বিষয়শ্রেণী:তোরাহ শহর
বিষয়শ্রেণী:ঐতিহাসিক ইহুদি সম্প্রদায়
বিষয়শ্রেণী:ফিলিস্তিনের পৌরসভা
এলাত

**এলাত** বা **আইলাত** ( ; )) মধ্যপ্রাচ্যের রাষ্ট্র ইসরায়েলের সর্বদক্ষিণে অবস্থিত শহর, ব্যস্ত বন্দর ও লোহিত সাগরের উত্তর প্রান্তে এলাত উপসাগরের তীরে (আকাবা উপসাগর) অবস্থিত জনপ্রিয় অবকাশযাপন কেন্দ্র। এর জনসংখ্যা প্রায় ৫০ হাজার। এটি দেশী-বিদেশী পর্যটকদের জন্য একটি জনপ্রিয় গন্তব্যস্থল।

এলাত দক্ষিণ নেগেভ মরুভূমির অংশবিশেষ। এটির ঠিক দক্ষিণে মিশরীয় অবকাশযাপন কেন্দ্র তাবা এবং পূর্বে জর্দানের বন্দরনগরী আকাবা অবস্থিত। দক্ষিণ-পূর্বে উপসাগরের অপর প্রান্তে সৌদি আরবের হাকল নগরীটিও দৃশ্যমান।

১৯৪৯ সালের যুদ্ধের সময়ে এই শহরের স্থাপন শুরু হয়। এলাতের জলবায়ু ঊষর মরুদেশীয় ও খুবই কম আর্দ্রতাবিশিষ্ট, কিন্তু উষ্ম সাগরের পাশে অবস্থিতি জলবায়ুকে মৃদু করেছে। গ্রীষ্মকালে এলাতের তাপমাত্রা প্রায়শই ৪০ ডিগ্রি সেলসিয়াস ছাড়িয়ে যায়। শীতকালে গড় তাপমাত্রা ২১ ডিগ্রি সেলসিয়াস। তবে সাগরের পানির তাপমাত্রা ২০ থেকে ২৬ ডিগ্রি সেলসিয়াসের মধ্যে থাকে। এলাত বছরে ৩৬০ দিন রৌদ্রকরোজ্জ্বল আবহাওয়া বিরাজ করে।

## তথ্যসূত্র

বিষয়শ্রেণী:ইসরায়েলের শহর
বিষয়শ্রেণী:ইসরায়েলের বন্দর নগরী
বিষয়শ্রেণী:১৯৫১-এ প্রতিষ্ঠিত জনবসতিপূর্ণ স্থান
বিষয়শ্রেণী:হিব্রু বাইবেলের নগর
বিষয়শ্রেণী:লোহিত সাগরের বন্দরনগরী
গাজা ভূখণ্ড

**গাজা ভূখণ্ড বা গাজা উপত্যকা** ( ;  ) হলো ভূমধ্যসাগরের তীরে অবস্থিত একটি স্ব-শাসিত ফিলিস্তিনি অঞ্চল। অঞ্চলটির প্রায় ৩২০ বর্গকিলোমিটার এলাকায় রয়েছে চারটি শহর, আটটি ফিলিস্তিনী শরনার্থী শিবির ও এগারোটি গ্রাম। প্রায় ১২ লাখ ফিলিস্তিনী ও ১৭,০০০ হাজার নতুন ইসরায়েলী বসতিস্থাপনকারী এতে বসবাস করে। গাজা ভূখণ্ডের পশ্চিমে রয়েছে ভূমধ্যসাগর, দক্ষিণ–পশ্চিমে রয়েছে মিশর এবং উত্তর, পূর্ব ও দক্ষিণ-পূর্বে রয়েছে ইসরায়েল।

যদিও জাতিসংঘে এবং আন্তর্জাতিক ক্ষেত্রে গাজা ভূখণ্ডের স্বাধীনতা পুরোপুরি স্বীকৃত নয়, এই অঞ্চলটি ইতমধ্যে ফিলিস্তিনী হামাস সরকারের শাসনে পড়ে। গাজা ভূখণ্ডের পূর্ব সীমান্ত ইসরায়েলের দখলে, এবং সিনাই মরুভূমিস্থ দক্ষিণ সীমান্ত মিশরের দখলে রয়েছে। ১৯৪৮ সাল হতে ১৯৬৭ পর্যন্ত পুরো ভূখণ্ড মিশরের দখলে ছিল।
[thumb|ডাউনটাউন [গাজা সিটি|গাজ়া, ২০১২]]
 
১৯৬৭ সালের আরব-ইসরায়েলী যুদ্ধে ইসরায়েল এ ভূখণ্ড দখল করে নেয়, যা এখনও ইসরায়েলের দখলে রয়েছে ।

## ইতিহাস

ব্রিটিশ উপনিবেশের পূর্বে গাজা উসমানীয় সাম্রাজ্যের অধীনে ছিল। এরপর ব্রিটিশ (১৯১৮–১৯৪৮) ও মিশরীয় শাসন (১৯৪৮–১৯৬৭) শেষে এটি ইসরায়েলের অধীনে আসে। ১৯৯৩ সালের অসলো চুক্তি অনুসারে ইসরাইল ফিলিস্তিনি জাতীয় কর্তৃপক্ষকে স্বীকৃতি দেয়, যারা গাজায় সীমিত পরিসরে স্ব-শাসন প্রতিষ্ঠা করে। ২০০৭ সাল থেকে অঞ্চলটির শাসনকার্য কার্যত হামাস কর্তৃক পরিচালিত হচ্ছে, যারা নিজেদের ফিলিস্তিনি জাতীয় কর্তৃপক্ষ ও ফিলিস্তিনি জনগণের প্রতিনিধি দাবি করে।

## আরও দেখুন
*গাজা গণহত্যা
*ইসরায়েল-দখলকৃত অঞ্চলসমূহ
*পশ্চিম তীর
## তথ্যসূত্র

বিষয়শ্রেণী:ফিলিস্তিনি ভূখণ্ড

বিষয়শ্রেণী:গাজা ভূখণ্ডের ভূগোল
বিষয়শ্রেণী:এক্সক্লেভ
গাজা গভর্নরেট

**গাজা গভর্নরেট** ফিলিস্তিনের ১৬টি গভর্নরেটের একটি গভর্নরেট। এটি উত্তর মধ্য গাজা উপত্যকায় অবস্থিত যা ইসরায়েলের সীমানা, আকাশসীমা এবং সমুদ্র অঞ্চল বাদে ফিলিস্তিন দ্বারা পরিচালিত। ফিলিস্তিনের কেন্দ্রীয় পরিসংখ্যান ব্যুরো অনুসারে, ২০০০ সালে এই জেলার জনসংখ্যা ৫০৫,৭০০ জন ছিল। ২০০০ সালের সংসদ নির্বাচনে এর সমস্ত নির্বাচনী আসন হামাস সদস্যরা জয়লাভ করেছিল। এটি পরিচালনা করেছেন মোহাম্মদ কাদৌরা।

গভর্নরেটে একটি বড় শহর, তিনটি ছোট শহর এবং বেশ কয়েকটি শরণার্থী শিবির রয়েছে।

## লোকালয়

### শহর
* গাজা

### পৌর শহর
* আল-জাহরা

### গ্রাম পরিষদ
* যুহর আদ-দিক
* মদিনাত আল-আওদা
* আল-মুগরাকা (আবু মিদদেইন)

### শরণার্থী শিবির
* আল-শাতি (ক্যাম্প)

## তথ্যসূত্র

## বহিঃসংযোগ
* Gaza Governorate Localities


বিষয়শ্রেণী:ফিলিস্তিনের গভর্নরেট
গোলান মালভূমি

thumb|গোলান মালভূমির একটি শস্যক্ষেত্র
**গোলান মালভূমি**(আরবি:هضبة الجولان|হিব্রু:רמת הגולן) ১১৫০ কিলোমিটার আয়তনের একটি মালভূমি  যা গোলান পর্বতমালার অংশ। ইসরাইলের উত্তর প্রান্তে অবস্থিত সিরিয়ার এই অঞ্চলটি ১৯৬৭ সালের আরব-ইসরাইল যুদ্ধে ইসরাইল দখল করে নিয়েছিল। এ অঞ্চলের জনসংখ্যা প্রায় ৩০,০০০; যার মধ্যে প্রায় অর্ধেকই হলো ১১টি ইসরাইলী অধিকৃত বসতির ইহুদী।

## তথ্যসূত্র

## গ্রন্থপঞ্জি
* Biger, Gideon (2005). *The Boundaries of Modern Palestine, 1840–1947*. London: Routledge. .
* Bregman, Ahron (2002). *Israel's Wars: A History Since 1947*. London: Routledge. .
* Louis, Wm. Roger (1969). "The United Kingdom and the Beginning of the Mandates System, 1919–1922". *International Organization*, 23(1), pp.&nbsp;73–96.
* 
* 
* Morris, Benny (2001). *Righteous Victims*. New York, Vintage Books. .
* 
* 
* 

## বহিঃসংযোগ

* The Syrian Golan – Permanent Mission of the Syrian Arab Republic to the United Nations
* Jawlan.org  
* Gaulonitis in The unedited full text of the 1906 Jewish Encyclopedia]]
* Golan, Gaulonitis  in The International Standard Bible Encyclopedia
* Qatzrin
* What is the dispute over the Golan Heights?
* A View From Damascus: Internal Refugees From Golan’s 244 Destroyed Syrian Villages from Washington Report

বিষয়শ্রেণী:সিরিয়া
বিষয়শ্রেণী:আরব-ইসরায়েলি সংঘাত
বিষয়শ্রেণী:সিরীয় গৃহযুদ্ধ
বিষয়শ্রেণী:গোলান মালভূমি
জনপ্রিয় বিজ্ঞান

**জনপ্রিয় বিজ্ঞান** মাঝে মাঝে **বিজ্ঞানের সাহিত্য** নামেও পরিচিত হয়। ছাত্র বা বিশেষজ্ঞদের পরিবর্তে সাধারণ পাঠক বা দর্শকের উদ্দেশ্যে সহজবোধ্য ভাষায় বিজ্ঞানকে তুলে ধরার নাম জনপ্রিয় বিজ্ঞান। এর সাথে বিজ্ঞান সাংবাদিকতার পার্থক্য রয়েছে। বিজ্ঞান সাংবাদিকতায় সাধারণত বিজ্ঞানের সাম্প্রতিক খবরগুলো নিয়ে আলোচনা করা হয় এবং এগুলো রচনা করেন সাংবাদিকেরা। অন্যদিকে জনপ্রিয় বিজ্ঞানের ব্যাপ্তি আরও ব্যাপক আর সেগুলো রচনা করেন মূলত বিজ্ঞানীরা। বই, টেলিভিশন প্রামাণ্য চিত্র বা সাময়িকীর নিবন্ধ, যেকোন মাধ্যমেই জনপ্রিয় বিজ্ঞান প্রকাশিত হতে পারে।

## বিজ্ঞান জনপ্রিয়করণের বিখ্যাত ব্যক্তিবর্গ
* আইজাক আসিমভ, লেখক ও জৈব রসায়নবিদ
* ডেভিড অ্যাটেনব্রো, সম্প্রচারক ও প্রকৃতিবিদ
* জে ইংগ্রাম, সম্প্রচারক ও লেখক
* আর্থার এডিংটন, জ্যোতিঃপদার্থবিজ্ঞানী
* মিশিও কাকু, তাত্ত্বিক পদার্থবিজ্ঞানী ও লেখক
* জ্যাক কোহেন, প্রজনন জীববিজ্ঞানী
* ব্রায়ান ক্লেগ, লেখক
* লরেন্স ক্রাউস, পদার্থবিজ্ঞানী ও লেখক
* কার্ল Kruszelnicki, ডক্টর কার্ল নামেও পরিচিত, সম্প্রচারক
* মার্টিন গার্ডনার, গণিতজ্ঞ ও লেখক
* জর্জ গামফ, পদার্থবিজ্ঞানী ও বিশ্বতত্ত্ববিদ
* স্টিফেন জে গুল্ড, জীবাশ্ববিজ্ঞানী, বিবর্তনবাদী জীববিজ্ঞানী ও বিজ্ঞানের ইতিহাসবিদ
* ব্রায়ান গ্রিন, পদার্থবিজ্ঞানী
* জন গ্রিবিন, জ্যোতির্বিজ্ঞানী ও লেখক
* মেরি গ্রিবিন, লেখক
* অলিভিয়া জাডসন, বিবর্তনবাদী জীববিজ্ঞানী, সম্প্রচারক ও লেখক
* হোরাস ফ্রিল্যান্ড জাডসন, আণবিক জীববিজ্ঞানের ইতিহাসবিদ ও লেখক
* স্টিভ জোন্‌স, বিবর্তনবাদী জীববিজ্ঞানী ও লেখক
* রিচার্ড ডকিন্স, বিবর্তনবাদী জীববিজ্ঞানী ও লেখক
* জেরেড ডায়মন্ড, বিবর্তনবাদী জীববিজ্ঞানী, চিকিৎসক, জৈব-ভূগোলবিদ ও লেখক
* পল ডেভিস, পদার্থবিজ্ঞানী, লেখক ও সম্প্রচারক
* রিচার্ড ফাইনম্যান, পদার্থবিজ্ঞানী ও লেখক
* পিটার ফেয়ারলে, সাংবাদিক ও সম্প্রচারক
* জনি বল, সম্প্রচারক ও গণিত আসক্ত
* রবার্ট বাড, বিজ্ঞান জাদুঘরের জীববিজ্ঞানের কিউরেটর, লন্ডন
* ডেভিড বেলামি, সম্প্রচারক, লেখক ও উদ্ভিদবিজ্ঞানী
* ডেভিড বোডেনিস, লেখক
* বিল ব্রাইসন, লেখক
* রবার্ট এ জে ম্যাথিউস, পদার্থবিজ্ঞনী, গণিতবিদ, কম্পিউটার বিজ্ঞানী ও সাংবাদিক
* রিচার্ড লিউওন্টিন, বিবর্তনবাদী জীববিজ্ঞানী
* ক্রিস লিন্টফ, জ্যোতিঃপদার্থবিজ্ঞানী
* স্টিফেন হকিং, তাত্ত্বিক পদার্থবিজ্ঞানী ও লেখক
* ডগলাস হফস্টাডটের, কম্পিউটার বিজ্ঞানী, বোধ বিজ্ঞানী ও লেখক
* বাস হারিং, দার্শনিক ও লেখক
* হাইঞ্জ হাবের, পদার্থবিজ্ঞানী ও লেখক
* ডন হার্বার্ট, মিস্টার উইজার্ড নামেও পরিচিত, সম্প্রচারক

বিষয়শ্রেণী:জনপ্রিয় বিজ্ঞান
আমিস্টাড (চলচ্চিত্র)

**আমিস্টাড** (১৯৯৭) স্টিভেন স্পিলবার্গ পরিচালিত একটি পূর্ণদৈর্ঘ্য চলচ্চিত্র। ১৮৩৯ সালে লা আমিস্টাড নামক একটি দাস বহনকারী জাহাজে সংঘটিত দাস বিদ্রোহ এবং তৎপরবর্তী আইনি লড়াইকে কেন্দ্র করে ছবির কাহিনী আবর্তিত হয়েছে। অঙ্গরাজ্যের আদালতে জয় আসার পরও তৎকালীন মার্কিন রাষ্ট্রপতি মার্টিন ভ্যান বিউরেন উচ্চ আদালতে আপিল করেন।

কিউবা গুডিং জুনিয়রকে জোসেফ সিনকুয়ের ভূমিকার প্রস্তাব দেওয়া হয়েছিল কিন্তু তা প্রত্যাখ্যান করে এবং পরে অনুশোচনা করে। 

## অভিনয়ে
* জাইমন হানসু - জোসেফ সিনকে/সেংবে পিয়েহ
* ম্যাথু ম্যাকণাহে - রজার এস বল্ডউইন
* মর্গ্যান ফ্রিম্যান - থিওডোর জোডসন
* অ্যান্থনি হপকিন্স - রাষ্ট্রপতি জন কুইন্সি অ্যাডামস
* নিগেল হথমোর - রাষ্ট্রপতি মার্টিন ভ্যান বিউরেন

## তথ্যসূত্র

## বহিঃসংযোগ
* 
* 2 Speeches from the Movie in Text, Audio, Video from AmericanRhetoric.com
* Rogert Ebert Film Review 
* Review Sally Haden (Educational POV)

বিষয়শ্রেণী:সত্য ঘটনাকে কেন্দ্র নির্মিত চলচ্চিত্র
বিষয়শ্রেণী:স্টিভেন স্পিলবার্গ পরিচালিত চলচ্চিত্র
বিষয়শ্রেণী:স্টিভেন স্পিলবার্গ প্রযোজিত চলচ্চিত্র
বিষয়শ্রেণী:ঐতিহাসিক চলচ্চিত্র
বিষয়শ্রেণী:বর্ণ সম্পর্কিত চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:স্পেনীয় ভাষার চলচ্চিত্র
বিষয়শ্রেণী:মেন্ডে ভাষার চলচ্চিত্র
বিষয়শ্রেণী:আইনি চলচ্চিত্র
বিষয়শ্রেণী:১৯৯০-এর দশকের নাট্য চলচ্চিত্র
বিষয়শ্রেণী:ড্রিমওয়ার্কস পিকচার্সের চলচ্চিত্র
বিষয়শ্রেণী:জন উইলিয়ামস সুরারোপিত চলচ্চিত্র
বিষয়শ্রেণী:মার্কিন আইনি নাট্য চলচ্চিত্র
বিষয়শ্রেণী:মার্কিন আদালতের চলচ্চিত্র
বিষয়শ্রেণী:আইনজীবী সম্পর্কে চলচ্চিত্র
বিষয়শ্রেণী:জাতি ও জাতিসত্তা সম্পর্কিত চলচ্চিত্র
বিষয়শ্রেণী:ব্রিটিশ সাম্রাজ্যের পটভূমিতে চলচ্চিত্র
বিষয়শ্রেণী:ওয়াশিংটন, ডি.সি.র পটভূমিতে চলচ্চিত্র
বিষয়শ্রেণী:নিউ ইয়র্কের (অঙ্গরাজ্য) পটভূমিতে চলচ্চিত্র
বিষয়শ্রেণী:১৯৯৭-এর চলচ্চিত্র
বিষয়শ্রেণী:১৯৯৭-এর নাট্য চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন দাসপ্রথা সম্পর্কে চলচ্চিত্র
বিষয়শ্রেণী:দ্রোহ সম্পর্কে চলচ্চিত্র
বিষয়শ্রেণী:জাহাজের পটভূমিতে চলচ্চিত্র
স্কাইল্যাব

**স্কাইল্যাব** মার্কিন যুক্তরাষ্ট্রের উৎক্ষেপিত প্রথম মহাকাশকেন্দ্র। ১০০ টন ওজনের এই মহাকাশকেন্দ্রটি পৃথিবীর কক্ষপথে ১৯৭৩ সাল থেকে ১৯৭৯ সাল পর্যন্ত প্রদক্ষিণ করেছে। মার্কিন নভোচারীরা এই মহাকাশকেন্দ্রে ১৯৭৩ ও ১৯৭৪ সালের মধ্যে ৩ বার অবস্থান করেছেন। মহাকাশকেন্দ্রটিতে অণু-অভিকর্ষের প্রভাব পরিমাপের গবেষণাগার, এবং অ্যাপোলো টেলিস্কোপ মাউন্ট সৌর মানমন্দিরের যন্ত্রাংশ স্থাপন করা হয়েছিলো।

প্রাথমিক অভিযানগুলোর পরে স্কাইল্যাব অনেকটা পরিত্যক্ত অবস্থায় ছিলো। ক্রমশ এর কক্ষপথ হ্রাস পেতে থাকায় এটিকে ১৯৭৯ সাল নাগাদ স্পেস শাটলের সাহায্যে উচ্চতর কক্ষপথে স্থাপনের পরিকল্পনা নেয়া হয়। কিন্তু অর্থায়নের সমস্যার কারণে স্পেস শাটল প্রকল্পের উদ্বোধন ১৯৮১ সাল পর্যন্ত পিছিয়ে যায়। ফলে স্কাইল্যাবের পতন অনিবার্য হয়ে পড়ে এবং ১৯৭৯ সালের ১১ই জুলাই এটি অস্ট্রেলিয়ার পশ্চিমাংশে বিধ্বস্ত হয়।

বিষয়শ্রেণী:মহাকাশকেন্দ্র
বিষয়শ্রেণী:মনুষ্যবাহী মহাকাশযান
বিষয়শ্রেণী:নাসার মহাকাশ স্টেশন
বিষয়শ্রেণী:মহাকাশ স্টেশন
সয়ুজ

**সয়ুজ** বা **সয়ুয** () রুশ শব্দ যার অর্থ মিলন বা এক হওয়া। এই শব্দ দ্বারা নিচের যেকোনটিকে বোঝাতে পারে:

* সয়ুজ প্রোগ্রাম, সোভিয়েত মনুষ্যবাহী নভোযান অভিযান
* সয়ুজ নভোযান, এই প্রোগ্রামে ব্যবহৃত নভোযান
* সয়ুজ উৎক্ষেপণ যান, নভোযান এবং অন্যান্য যান উৎক্ষেপণের কাজে ব্যভহৃত হয়
* *সয়ুজ স্টেশন*, সোভিয়েত অ্যান্টার্কটিকা অভিযানের সদস্যবৃন্দ কর্তৃক অ্যান্টার্কটিকার ম্যাক রবার্টসন ল্যান্ডে নির্মিত স্টেশন
* সয়ুজ (রম্য), রাশিয়ার ডিসি কমিক্‌সের কিছু অতিমানব চরিত্র
আই সোইয়োন

**আই সোইয়োন** (জন্ম: ২রা জুন, ১৯৭৮) একজন দক্ষিণ কোরীয় নভোচারী।  কেআইএসটি থেকে পিএইচডি ডিগ্রি অর্জন করেছেন। তিনি পৃথিবীর নবীনতম নভোচারী। ২০০৮ সালের ৮ই এপ্রিল তিনি সয়ুজ নভোযানে আন্তর্জাতিক মহাকাশ স্টেশনের উদ্দেশ্যে যাত্রা করেন। তিনি প্রথম কোরীয় এবং দ্বিতীয় এশীয় নারী যিনি মহাকাশ অভিযানে অংশ নিয়েছেন।

## তথ্যসূত্র

## বহিঃসংযোগ
* ''Spacefacts'' biography of Yi So-yeon
* A series of interviews with Seoul Glow

বিষয়শ্রেণী:১৯৭৮-এ জন্ম
বিষয়শ্রেণী:নারী নভোচারী
বিষয়শ্রেণী:দক্ষিণ কোরীয় নভোচারী
বিষয়শ্রেণী:গোয়াংজুর ব্যক্তি
বিষয়শ্রেণী:জীবিত ব্যক্তি
ভগভদ্র

**ভগভদ্র** () শুঙ্গ রাজবংশের সম্রাট ছিলেন, যিনি আনুমানিক ১১০ খ্রিস্টপূর্বাব্দে শাসন করেন। তার রাজধানী পাটলিপুত্র হলেও মনে করা হয় তিনি বিদিশা থেকেও শাসন পরিচালনা করতেন।

## হেলিওদোরাস স্তম্ভ
বিদিশা নগরীতে স্থাপিত হেলিওদোরাস স্তম্ভ থেকে ভগভদ্র সম্বন্ধে জানা যায়। এই স্তম্ভ থেকে জানা যায় যে, তক্ষশীলার বাসিন্দা দিওনের পুত্র তথা ইন্দো-গ্রিক শাসক আন্তিয়াল্কিদাস নিকেফোরোসের দূত হেলিওদোরাস ভগভদ্রের শাসনকালে বিদিশা নগরীতে উপস্থিত হয়ে বিষ্ণুর উদ্দেশ্যে এই স্তম্ভ স্থাপন করেন। এই স্তম্ভে উৎকীর্ণ লিপি নিম্নরূপ-

## তথ্যসূত্র

 

বিষয়শ্রেণী:শুঙ্গ রাজবংশ
বিষয়শ্রেণী:খ্রিস্টপূর্ব ২য় শতাব্দীর ভারতীয় রাজশাসক
দেবভূতি

**দেবভূতি** () বা **দেবভূমি** () (রাজত্বকাল ৮৩ - ৭৩ খ্রিস্টপূর্বাব্দ) শুঙ্গ রাজবংশের শেষ সম্রাট ছিলেন।

## পরিচিতি
দেবভূতি শুঙ্গ রাজবংশের শেষ সম্রাট ছিলেন। শুঙ্গ সম্রাট ভগভদ্রের পরে তিনি ৮৩ খ্রিস্টপূর্বাব্দে সিংহাসন করেন। দেবভূতি একজন দুশ্চরিত্র সাসক ছিলেন বলে তাঁর ব্রাহ্মণ মন্ত্রী বাসুদেব কাণ্ব তাঁকে হত্যা করে শাসনক্ষমতা দখল করেন, যার ফলে মগধে শুঙ্গ রাজবংশের শাসনের অবসান ঘটে।

## তথ্যসূত্র

 

বিষয়শ্রেণী:শুঙ্গ রাজবংশ
বিষয়শ্রেণী:গুপ্তহত্যার শিকার ভারতীয় ব্যক্তি
বিষয়শ্রেণী:বাংলার শাসক
বিষয়শ্রেণী:ভারতে খুন হওয়া ব্যক্তি
বিষয়শ্রেণী:খ্রিস্টপূর্ব ১ম শতাব্দীর ভারতীয় রাজশাসক
বিষয়শ্রেণী:খ্রিস্টপূর্ব ১ম শতাব্দীতে খুন হওয়া রাজশাসক
বাসুদেব কাণ্ব

**বাসুদেব কাণ্ব** () (রাজত্বকাল ৭৩ - ৬৬ খ্রিস্টপূর্বাব্দ) মগধ শাসনকারী কাণ্ব রাজবংশের প্রতিষ্ঠাতা ও প্রথম রাজা ছিলেন।

## পরিচিতি
বাসুদেব কাণ্ব শুঙ্গ রাজবংশের শেষ সম্রাট দেবভূতির ব্রাহ্মণ মন্ত্রী ছিলেন। দুশ্চরিত্র দেবভূতিকে হত্যা করে বাসুদেব কাণ্ব শাসনক্ষমতা দখল করে মগধে শুঙ্গ রাজবংশের শাসনের অবসান ঘটিয়ে কাণ্ব রাজবংশের প্রতিষ্ঠা করেন।

## তথ্যসূত্র

 

বিষয়শ্রেণী:কাণ্ব রাজবংশ
বিষয়শ্রেণী:খ্রিস্টপূর্ব ১ম শতাব্দীর ভারতীয় রাজশাসক
সয়ুজ (মহাকাশযান)

**সয়ুজ নভোযান** () সের্গেই করল্যোভ কর্তৃক নকশাকৃত বিশেষ ধরনের নভোযান যেগুলো বিভিন্ন সোভিয়েত মহাকাশ অভিযানে ব্যবহৃত হয়। Voskhod নভোযানের উত্তরসূরী হিসেবে এই নভোযান বানানোর কাজ শুরু হয়েছিল এবং এর মূল উদ্দেশ্য ছিল চাঁদে মানুষ পাঠানো। ১৯৬৬ সালের ২৮শে নভেম্বর সয়ুজের প্রথম মনুষ্যবিহীন অভিযানটি প্রেরিত হয়। আর প্রথম মনুষ্যবাহী সয়ুজ নভোযান উৎক্ষেপিত হয় ১৯৬৭ সালের ২৩শে এপ্রিল। এখনও সয়ুজ পরিবারের নভোযানগুলো কাজ করছে এবং এগুলোর মাধ্যশে সর্বোচ্চ সংখ্যক মনুষ্যবাহী অভিযান পরিচালা করা সময় হয়েছে। সয়ুজ প্রোগ্রামের অধীনে সয়ুজ উৎক্ষেপণ যানের মাধ্যমে এই নভোযানগুলো উৎক্ষেপণ করা হয়। পরবর্তীতে অবশ্য Zond প্রোগ্রামের জন্যও সয়ুজ নভোযান ব্যবহৃত হয়েছে। এই নভোযানগুলো এক সময় পৃথিবীর কক্ষপথে স্থাপিত Salyut এবং মির নামক সোভিয়েত মহাকাশ স্টেশনে নভোযাত্রী আনা নেয়ার কাজে ব্যবহৃত হয়েছে এরা। বর্তমানে আন্তর্জাতিক মহাকাশ স্টেশন এবং পৃথিবীর মধ্যে যাতায়াত ও পরিবহনের কাজ করে এই নভোযানগুলো।

## বহিঃসংযোগ

* Russia রাশিয়ার নতুন নভোযান চাঁদে পৌঁছুতে সক্ষম হবে - স্পেস কর্প 
* আরএসসি এনার্জিয়া: রাশিয়ার মনুষ্যবাহী মহাকাশ নেভিগেশন উন্নয়নের ধারণা

বিষয়শ্রেণী:মনুষ্যবাহী মহাকাশযান
বিষয়শ্রেণী:সয়ুজ প্রোগ্রাম
বিষয়শ্রেণী:আন্তর্জাতিক মহাকাশ স্টেশনের জন্য সরবরাহ যান
জুল ভার্ন এটিভি

**জুল ভার্ন এটিভি**, বা **অটোমেটেড ট্রান্সফার ভেহিক্‌ল ০০১** (এটিভি-০০১) একটি ইউরোপীয় মনুষ্যবিহীন কার্গো পরিবহনকারী নভোযান। এ ধরনের যানকে অটোমেটেড ট্রান্সফার ভেহিক্‌ল বা স্বয়ংক্রিয় স্থানান্তর যান বলা হয়। বিখ্যাত ফরাসি কল্পবিজ্ঞান রচয়িতা জুল ভার্ন এর সম্মানে এর নামকরণ করা হয়েছে। ২০০৮ সালের ৯ই মার্চ এই এটিভি-কে আন্তর্জাতিক মহাকাশ স্টেশনে প্রেরণ করা হয়। উদ্দেশ্য ছিল সেখানে প্রোপেল্যান্ট, জল, বায়ু এবং শুষ্ক কার্গো বহন করে নিয়ে যাওয়া। মহাকাশ স্টেশনকে অপেক্ষাকৃত উচ্চ একটি কক্ষপথে প্রেরণের জন্য যে পুনঃপ্রজ্জ্বলনের প্রয়োজন হবে তা এই যানের মাধ্যমে করা হবে।

এটি পৃথিবীর ইতিহাসে প্রথম এটিভি। এ কারণে আইএসএস এর সাথে মিলিত হওয়ার পূর্বে প্রায় তিন সপ্তাহ ধরে একে বিভিন্নভাবে পরীক্ষা করা হয়েছে। অবশেষে ২০০৮ সালের ৩রা এপ্রিল এটি আইএসএস এর সাথে মিলিত হয়েছে। চার মাস এটি স্টেশনের সাথে মিলে থাকবে। এরপর বিচ্ছিন্ন হয়ে কক্ষচ্যুত হবে। সবশেষে একটি ধ্বংসাত্মক পুনঃপ্রবেশের মাধ্যশে পৃথিবীর বায়ুমণ্ডলে প্রবেশ করবে। বায়ুমণ্ডলে পুনৎপ্রবেশের পর এটি প্রশান্ত মাহাসাগরে পতিত হবে।

বিষয়শ্রেণী:মনুষ্যবিহীন নভোযান
বিষয়শ্রেণী:ইএসএস সার্ভিস নভোযান
বিষয়শ্রেণী:জুল ভার্ন
বিষয়শ্রেণী:আন্তর্জাতিক মহাকাশ স্টেশনের জন্য সরবরাহ যান
পিপ্‌ল্‌স আর্কাইভ

**পিপ্‌ল্‌স আর্কাইভ** (ইংরেজি ভাষায়: Peoples archive) একটি ওয়েবসাইট যাতে গুরুত্বপূর্ণ ব্যক্তিদের ভিডিও আছে। এই ভিডিওগুলো মূলত জীবনীভিত্তিক, অর্থাৎ বিখ্যাত ব্যক্তিরাই নিজেরাই নিজেদের জীবন নিয়ে বলছেন এমন ভিডিওতে সমৃদ্ধ এই ওয়েবসাইটটি। প্রথমে "সাইন্স আর্কাইভ" নামে এর যাত্রা শুরু হয়েছিল। মূলত বিজ্ঞানীদের ভিডিও স্থান পায় এতে।

## যাদের ভিডিও আছে
* জন আর্কিবাল্ড হুইলার
* হান্স বেটে

## বহিঃসংযোগ
* পিপ্‌ল্‌স আর্কাইভ - মূল ওয়েবসাইট

বিষয়শ্রেণী:শিক্ষামূলক ওয়েবসাইট
জন হুইলার (দ্ব্যর্থতা নিরসন)

**জন হুইলার** দ্বারা নিচের যে কাউকে বোঝানো যেতে পারে:

* জন আর্কিবাল্ড হুইলার, মার্কিন পদার্থবিজ্ঞানী
* জন হুইলার (ব্যবসায়ী), সপ্তদশ শতকের ব্রিটিশ ব্যবসায়ী
* জন হুইলার (রাজনীতিবিদ), ব্রিটিশ রাজনীতিবিদ এবং উত্তর আয়ারল্যান্ডের অফিস মন্ত্রী
গের্ড বিনিগ

**গের্ড বিনিগ** (জন্ম: ২০শে জুলাই, ১৯৪৭) নোবেল বিজয়ী জার্মান পদার্থবিজ্ঞানী। তিনি ১৯৮৬ সালে পদার্থবিজ্ঞানে নোবেল পুরস্কার লাভ করেন।

## জীবন ও কর্ম
বিনিগ জার্মানির ফ্রাংকফুর্টে জন্মগ্রহণ করেন। ফ্রাংকফুর্টের ধ্বংসস্তুপই ছিল তার ছোট্টবেলার খেলার মাঠ। তার পরিবার কখনও ফ্রাংকফুর্টে কখনও আবার অলফেনবাখে থেকেছে। এই দুই শহরের স্কুলেই পড়াশোনা করেছেন তিনি। ১০ বছর বয়সেই পদার্থবিজ্ঞানী হওয়ার সিদ্ধান্ত নিয়েছিলেন যদিও এই সিদ্ধান্ত নিয়ে তখনও সংশয় ছিল। এ কারণে লাইনচ্যুত হয়ে একটি ব্যান্ড দলে যোগ দিয়ে সঙ্গিতে মশগুল হয়ে পড়েন। ১৫ বছর বয়সে তিনি বেহালা বাজানো শুরু করেন। স্কুলের অর্কেস্ট্রাতে বেহালা বাজাতেন।

১৯৬৯ সালে মনোবিজ্ঞানী Lore Wagler কে বিয়ে করেন। তাদের ধরে এক মেয়ের জন্ম হয় যখন তারা সুইজারল্যান্ডে ছিলেন। আর ক্যালিফোর্নিয়ায় থাকার সময় একটি ছেলেও হয়। বিনিগের শখের মধ্যে ছিল বই পড়া, সাঁতার কাটা এবং গল্‌ফ খেলা।

১৯৭৮ সালে তিনি আইবিএম এর একটি আমন্ত্রণে সাড়া দিয়ে তাদের জুরিখ গবেষণা গ্রুপে কাজ করা শুরু করেন। সেখানেই হাইনরিখ রোরারের সাথে তার পরিচয় হয়। রোরার এবং বিনিগ একসাথে মিলে স্ক্যানিং টানেলিং অণুবীক্ষণ যন্ত্র (এসটিএম) তৈরি করেন যার জন্য ১৯৮৬ সালে তারা যৌথভাবে পদার্থবিজ্ঞানে নোবেল পুরস্কার লাভ করেছিলেন।

আইবিএম-এ তাদের দলে আরও ছিলেন Christoph Gerber এবং Edmund Weibel। এই গবেষণা গ্রুপ চূড়ান্ত নোবেল পুরস্কার ছাড়াও বেশ কয়েকটি পুরস্কার লাভ করেছিল: জার্মান ফিজিক্স প্রাইজ, Otto Klung Prize, হিউলেট প্যাকার্ড প্রাইজ এবং কিং ফাইসাল প্রাইজ

১৯৯৪ সালে অধ্যাপক গের্ড বিনিগ ডেফিনিয়েন্স প্রতিষ্ঠা করেন যা ২০০ সালে একটি বাণিজ্যিক এন্টারপ্রাইজে পরিণত হয়। বর্তমানে পৃথিবীর অনেক অনেক কোম্পানি এবং প্রতিষ্ঠান তাদের ছবির মান বৃদ্ধির জন্য ডেফিনিয়েন্সের প্রযুক্তি ব্যবহার করে। বর্তমানে এই এন্টারপ্রাইজ জীবন বিজ্ঞান এবং ভূ বিজ্ঞান বিষয়ে উৎসাহী হয়ে উঠেছে। ডেফিনিয়েন্স ঔষধ আবিষ্কার, উন্নয়ন এবং রোগ নিরূপণ প্রক্রিয়ার জন্য বেশ কিছু প্রযুক্তি বাজারজাত করেছে। ভূ বিজ্ঞানের ক্ষেত্রে, ডেফিনিয়েন্সের প্রযুক্তি ব্যবহার করে কৃত্রিম উপগ্রহ থেকে আরও দ্রুত ছবি সংগ্রহ করা যায় এবং সেই ছবিগুলোকে দ্রুত প্রক্রিয়াজাত করা যায়।

## বহিঃসংযোগ
* গের্ড বিনিগের আত্মজীবনী

বিষয়শ্রেণী:১৯৪৭-এ জন্ম
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:জার্মান নোবেল বিজয়ী
বিষয়শ্রেণী:জার্মান পদার্থবিজ্ঞানী
বিষয়শ্রেণী:ফ্রাংকফুর্টের ব্যক্তিত্ব
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:অণুবীক্ষণ যন্ত্র বিশারদ
বিষয়শ্রেণী:জীবিত ব্যক্তি
বিষয়শ্রেণী:মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী
মন্দির

**মন্দির** () বলতে বুঝানো হয় কোন একটি বিশেষ ধর্মের ধর্মীয় বা আধ্যাত্মিক কার্যকলাপ যেমন প্রার্থনা ও বলিদান, বা অনুরূপ অনুষ্ঠানাদির জন্য সংরক্ষিত একটি স্থাপনার কাঠামোকে। হিন্দু, বৌদ্ধ, শিখ, জৈন প্রভৃতি ধর্মীয় স্থাপনার সাথে মন্দির শব্দটি যুক্ত।

## হিন্দু মন্দির

[thumb|upright|[বৃহদেশ্বর মন্দির|বৃহদেশ্বর মন্দিরের সম্মুখভাগ]]
হিন্দু মন্দির হিন্দু ধর্মাবলম্বীদের উপাসনালয়। হিন্দু মন্দির একটি পৃথক স্থাপনা বা অন্য কোনো স্থাপনার অঙ্গরূপে প্রতিষ্ঠিত হতে পারে। হিন্দুদের মন্দিরের সর্বাপেক্ষা গুরুত্বপূর্ণ বৈশিষ্ট্য হল মূর্তির উপস্থিতি। সাধারণত যে দেবতার মন্দির, মন্দিরের কেন্দ্রে সেই দেবতার মূর্তি স্থাপিত হয়। মন্দিরে প্রধান দেবতার পাশাপাশি অন্যান্য দেবতাও পূজিত হতে পারেন। অবশ্য কোনো কোনো মন্দির একাধিক দেবতার উদ্দেশ্যে উৎসর্গিত হয়; আবার কোথাও কোথাও মূর্তির বদলে প্রতীকের পূজা হয়ে থাকে।

উল্লেখযোগ্য হিন্দু মন্দিরগুলির মধ্যে রয়েছে - কাশী বিশ্বনাথ মন্দির, চারধাম মন্দির-চতুষ্টয় ( জগন্নাথ মন্দির, পুরী, রামনাথস্বামী মন্দির, দ্বারকাধীশ মন্দির, ও বদ্রীনাথ মন্দির), ছোটো চারধাম (বদ্রীনাথ মন্দির, কেদারনাথ মন্দির, গঙ্গোত্রী, যমুনোত্রী), জ্যোতির্লিঙ্গ মন্দিরসমূহ, ৫১টি শক্তিপীঠ, তিরুপতি বালাজি মন্দির, কামাখ্যা মন্দির ইত্যাদি। পশ্চিমবঙ্গ-র কয়েকটি বিখ্যাত মন্দির হল - কালীঘাট মন্দির, দক্ষিণেশ্বর মন্দির, ঠনঠনিয়া কালীবাড়ি, ফিরিঙ্গি কালীবাড়ি, লেক কালীবাড়ি, বেলুড় মঠ, শ্রীশ্রীনগেন্দ্র মঠ এবং নগেন্দ্র মিশন ইত্যাদি।

## বৌদ্ধ মন্দির

## জৈন মন্দির

## শিখ মন্দির

## মেসোপটেমিয়ার মন্দির
## মিশরীয় মন্দির

## গ্রেকো-রোমান মন্দির

## পৌত্তলিক মন্দির

## জরথুস্ট্রীয় মন্দির

## তথ্যসূত্র

বিষয়শ্রেণী:অসম্পূর্ণ
বিষয়শ্রেণী:ধর্মীয় উপাসনালয়
*
বিষয়শ্রেণী:ধর্মীয় স্থাপত্য
বিষয়শ্রেণী:ভবনের ধরন
বিষয়শ্রেণী:স্মৃতিসৌধ ও স্মারকের ধরন
বিষয়শ্রেণী:ধর্মীয় ভবন ও স্থাপনা
ভারতের বিশ্ববিদ্যালয়সমূহ

[thumb|right|[জোড়াসাঁকো ঠাকুরবাড়ি, রবীন্দ্রভারতী বিশ্ববিদ্যালয়ের কেন্দ্রীয় শিক্ষাপ্রাঙ্গন।]]
[thumb|right|[পশ্চিমবঙ্গ জাতীয় আইনবিজ্ঞান বিশ্ববিদ্যালয়]]
[thumb|right|[আইআইটি খড়গপুর]]
[thumb|right|[বেঙ্গল ইঞ্জিনিয়ারিং অ্যান্ড সায়েন্স ইউনিভার্সিটি, শিবপুর]]

## পশ্চিমবঙ্গের বিশ্ববিদ্যালয়

## আরও দেখুন
* বিশ্ববিদ্যালয় মঞ্জুরী কমিশন(ভারত) (UGC) 
* All India Council for Technical Education (AICTE)
* National Assessment and Accreditation Council (NAAC)
* Association of Indian Universities (AIU)

## বহিঃসংযোগ
* বিশ্ববিদ্যালয় মঞ্জুরী কমিশন(ভারত)প্রাতিষ্ঠানিক ওয়েব‌সাইট (ইংরেজিতে)

বিষয়শ্রেণী:ভারতের বিশ্ববিদ্যালয়
বিষয়শ্রেণী:ভারতের উচ্চ শিক্ষা প্রতিষ্ঠান
বিষয়শ্রেণী:দেশ অনুযায়ী বিশ্ববিদ্যালয় ও কলেজের তালিকা
খানাত

**খানাত** বা **খাগানাত** একটি তুর্কি উদ্ভূত শব্দ যা খান শাসিত একটি রাজনৈতিক ব্যবস্থাকে নির্দেশ করে। আধুনিক তুর্কি ভাষায় শব্দটি *কাগানলিক* বা *হানলিক* নামে এবং মোঙ্গলীয় ভাষায় *খানলিগ* নামে ব্যবহৃত হয়।

## মোঙ্গল সাম্রাজ্যের পূর্বের খানাত
মঙ্গোল সাম্রাজ্যের পূর্বে কিছু খানাত স্থাপিত হয়েছিল। যার মধ্যে উল্লেখযোগ্য হল রোরা খানাত।

## মোঙ্গল খানাত
চেঙ্গিজ খান তার রাজত্বকালে (১২০৬-১২২৭) মঙ্গোল সাম্রাজ্যে তার পরিবারের জন্য আপানিজ স্থাপনের পর, তার পুত্র, কন্যা ও পৌত্রগণ সাম্রাজ্যের বিভিন্ন অংশের উত্তরাধিকারী হন। এই আপানিজ থেকে মঙ্গোল সাম্রাজ্য ও মঙ্গোল খানাতের আবির্ভাব হতে থাকে।
* খামাগ খানাত, দশম শতাব্দীতে প্রতিষ্ঠিত; মঙ্গোলীয় সমভূমি, অনন, খেরলেন, ও তুল নদীর অববাহিকায় বসতি স্থাপন করে।
* কেরাইতে খানাত
* মেরগী খানাত
* নাইমা খানাত
* তাতার খানাত
* চারা খিতাই
* মঙ্গোল সাম্রাজ্য
** গোল্ডেন হোর্ড
** চাগতাই খানাত
** ইলখানাত
** ইউয়ান রাজবংশ
* মঙ্গোলিয়া ভিত্তিক উত্তর ইউয়ান রাজবংশ
* মঙ্গোলিস্তান
* কারা দেল খানাত

## মোঙ্গল পরবর্তী খানাত
১৭শ শতাব্দীতে খানাতের পরে প্রতিষ্ঠিত ঐরাতসমূহ হল:
* খশুত খানাত, ১৬৪২ সালে গুশি খান প্রতিষ্ঠা করেন।
* কালমিক খানাত, আনুমানিক ১৬৩০ সালে প্রতিষ্ঠিত; ভলগা নদীর নিম্নভূমিতে (আধুনিক রাশিয়া ও কাজাখস্তান) বসতি স্থাপন করে।
* জুঙ্গার খানাত, ১৬৩৪ সালে প্রতিষ্ঠিত; চীনের শিনচিয়াং অঞ্চল, কিরগিজিস্তান, পূর্ব কাজাখস্তান, ও পশ্চিম মঙ্গোলিয়া জুড়ে বিস্তৃত।

## তুর্কি খানাত
* তুর্কি খাগানাত
** পশ্চিম তুর্কি খাগানাত
** পূর্ব তুর্কি খাগানাত
* উইঘুর খাগানাত
* কিরগিজ খাগানাত
* কারা-খানী খাগানাত
* খাজার খাগানাত
* তুর্গেশ খাগানাত
* কিপচাক খানাত
* কিউমানিয়া
* পেচেনেগস

## আরও দেখুন
* আফসারী সাম্রাজ্য
* সাফাভী সাম্রাজ্য
* তিমুরী সাম্রাজ্য

## তথ্যসূত্র

বিষয়শ্রেণী:খানাত
বিষয়শ্রেণী:নৃবিজ্ঞান
বিষয়শ্রেণী:রাজনৈতিক ব্যবস্থা
বিষয়শ্রেণী:ধরন অনুযায়ী ইসলামি রাষ্ট্র
বিষয়শ্রেণী:ইসলামি রাজতন্ত্র
কসমস: অ্য পারসোনাল ভয়েজ

**কসমস: আ পারসোনাল ভয়েজ** (ইংরেজি ভাষায়: Cosmos: A Personal Voyage) একটি তের পর্বের মার্কিন টেলিভিশন সিরিজ। সিরিজটি রচনা করেছেন কার্ল স্যাগান, অ্যান ড্রুইয়ান এবং স্টিভেন সোটার। এর অভিনেতা এবং উপস্থাপক ছিলেন কার্ল সাগান।

## পর্বসমূহ
### পর্ব ১: "দ্য শোর্‌স অফ দ্য কসমিক ওসিয়ান"
* ১. অ্যান ড্রুইয়ানের ভূমিকা
** স্নায়ু যুদ্ধের অবসান ঘটার উপকারিতা
* ২. সূচনা
* ৩. মহাজগৎ
** ভূমিকা
** ডঃ স্যাগান "একটি কল্পনার নভোযান" উৎক্ষেপণ করেন যার গতিবেগ যাকে ডেন্ডেলিয়ন গণভুক্ত ফুলের বীজের সাথে তুলনা করা হয়েছে...
* ৪. নভোযান মহাবিশ্ব
** ...শত শত বিলিয়ন ছায়াপথ পাড়ি দিচ্ছে...
** আমরা যেখানে অবস্থিত (স্থানীয় শ্রেণী)
* ৫. নভোযান ছায়াপথ
** ...এম৩১ এর বিলিয়ন ট্রিলিয়ন তারার দিকে
* ৬. নভোযান তারাসমূহ

## বহিঃসংযোগ
* The Carl Sagan Portal
* 
* The Music of ''Cosmos'': A Look at The Music of Vangelis Papathanassiou
* A Complete List of the ''Cosmos'' Soundtrack Music, based on the original cue sheets
* ''Cosmos'' DVD review on VideoVista

বিষয়শ্রেণী:১৯৮০-এ অভিষিক্ত মার্কিন টেলিভিশন ধারাবাহিক
বিষয়শ্রেণী:১৯৮০-এ সমাপ্ত মার্কিন টেলিভিশন ধারাবাহিক
বিষয়শ্রেণী:১৯৮০-এর দশকের মার্কিন প্রামাণ্যচিত্র টেলিভিশন ধারাবাহিক
বিষয়শ্রেণী:জ্যোতির্বিজ্ঞান সম্পর্কে প্রামাণ্যচিত্র টেলিভিশন ধারাবাহিক
বিষয়শ্রেণী:বিজ্ঞান সম্পর্কে প্রামাণ্যচিত্র টেলিভিশন ধারাবাহিক
বিষয়শ্রেণী:বিজ্ঞান শিক্ষা টেলিভিশন ধারাবাহিক
বিষয়শ্রেণী:কার্ল সাগানের কাজ
কেলপি

[thumb|right|240px|"সাদা ঘোড়ায় অধিষ্ঠিত বালক" - [খিওডোর কিটেলসেন এর আঁকা ছবি।]]
**কেলপি** (ইংরেজি ভাষায়: Kelpie) একটি অতিপ্রাকৃত আকার পরিবর্তনকারী জলচর ঘোড়া (ওয়াটার হর্স)। এটি প্রকৃতপক্ষে উভচর এবং কেল্টীয় লোককাহিনী অনুসারে স্কটল্যান্ড এবং আয়ারল্যান্ডের নদী ও পোতাশ্রয়গুলোতে এরা দাপিয়ে বেড়াতো। এই পৌরাণিক প্রাণী নিয়ে হলিউড থেকে একটি চলচ্চিত্র মুক্তি পেয়েছে যার নাম দ্য ওয়াটার হর্স: লিজেন্ড অফ দ্য ডিপ।

## বহিঃসংযোগ
* Kelpie
* Portal of Transformation: Kelpie
* Kelpie (Mysteriousbritain.co.uk)

বিষয়শ্রেণী:কিংবদন্তির প্রাণী
বিষয়শ্রেণী:স্কটল্যান্ডীয় লোকশিল্প
বিষয়শ্রেণী:পৌরাণিক চরিত্র
বিষয়শ্রেণী:পৌরাণিক ঘোড়া
রিডলি স্কট

**স্যার রিডলি স্কট** (; জন্ম: ৩০ নভেম্বর ১৯৩৭) একজন ইংরেজ চলচ্চিত্র পরিচালক এবং প্রযোজক। তার পরিচালিত চলচ্চিত্রগুলোর মধ্যে রয়েছে বিজ্ঞান কল্পকাহিনী ভীতিপ্রদ *[[অ্যালিয়েন (চলচ্চিত্র)|অ্যালিয়েন]]* (১৯৭৯), নব্য-নোয়ারধর্মী *[[ব্লেড রানার]]* (১৯৮২), পথ রোমাঞ্চকর *[[থেলমা অ্যান্ড লুইস]]* (১৯৯১), ঐতিহাসিক নাট্যধর্মী *[[গ্ল্যাডিয়েটর (২০০০-এর চলচ্চিত্র)|গ্ল্যাডিয়েটর]]*, যুদ্ধভিত্তিক *[[ব্ল্যাক হক ডাউন (চলচ্চিত্র)|ব্ল্যাক হক ডাউন]]* (২০০১), ঐতিহাসক মারপিটধর্মী *[[কিংডম অব হেভেন (চলচ্চিত্র)|কিংডম অফ হেভেন]]* (২০০৫), অপরাধধর্মী *[[অ্যামেরিকান গ্যাংস্টার]]* (২০০৭) এবং বিজ্ঞান কল্পকাহিনী *[[দ্য মার্শিয়ান]]* (২০১৫)।

স্কট তিনবার শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন, মনোনীত চলচ্চিত্রগুলো হল *থেলমা অ্যান্ড লুইস*, *গ্ল্যাডিয়েটর* ও *ব্ল্যাক হক ডাউন*। *গ্ল্যাডিয়েটর* চলচ্চিত্রটি শ্রেষ্ঠ চলচ্চিত্র বিভাগে একাডেমি পুরস্কার অর্জন করে এবং ২০১৫ সালের *দ্য মার্শিয়ান* চলচ্চিত্রের জন্য তিনি আরেকটি মনোনয়ন লাভ করেন। ১৯৯৫ সালে রিডলি এবং তার ভাই টনি চলচ্চিত্রে সেরা ব্রিটিশ অবদানকারী হিসেবে বাফটা অর্জন করেন। ২০০৩ সালে ব্রিটিশ চলচ্চিত্র শিল্পে তার অবদানের জন্য তিনি নাইট উপাধিতে ভূষিত হন। ২০০৪ সালে বিবিসির জরিপে স্কট ব্রিটিশ সংস্কৃতিতে সেরা প্রভাবশালী ব্যক্তিবর্গের তালিকায় ১০ম স্থান অধিকার করেন। ২০১৫ সালে তিনি লন্ডনের রয়্যাল কলেজ অব আর্ট থেকে সম্মানসূচক ডক্টরেট লাভ করেন এবং ২০১৮ সালে আজীবন অবদানের জন্য বাফটা ফেলোশিপ অর্জন করেন।

## চলচ্চিত্রসমূহ
*গ্ল্যাডিয়েটর
*কিংডম অফ হেভেন
*ব্লেড রানার

## তথ্যসূত্র

## বহিঃসংযোগ

* 
* 
* 
* 
* 
* Ridley Scott Associates (RSA)
* They Shoot Pictures, Don't They?
* Video interview with STV's Grant Lauchlan, discussing ''Kingdom of Heaven'' and ''Blade Runner''
* Times Interview with Ridley Scott  ৫ই অক্টোবর, ২০০৬
* Total Film: Interview with Ridley Scott, ১৫ই জুলাই, ২০০৭

বিষয়শ্রেণী:১৯৩৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ চলচ্চিত্র পরিচালক
বিষয়শ্রেণী:ইংরেজ চলচ্চিত্র প্রযোজক
বিষয়শ্রেণী:ইংরেজ টেলিভিশন পরিচালক
বিষয়শ্রেণী:ইংরেজ টেলিভিশন প্রযোজক
বিষয়শ্রেণী:ইংরেজ অজ্ঞেয়বাদী
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:টেলিভিশন বিজ্ঞাপন পরিচালক
বিষয়শ্রেণী:ব্রিটিশ চলচ্চিত্র নির্মাণ কোম্পানি প্রতিষ্ঠাতা
বিষয়শ্রেণী:বিজ্ঞান কল্পকাহিনী চলচ্চিত্র পরিচালক
বিষয়শ্রেণী:ভীতিপ্রদ চলচ্চিত্র পরিচালক
বিষয়শ্রেণী:ফ্রান্সে ইংরেজ প্রবাসী
বিষয়শ্রেণী:মার্কিন যুক্তরাষ্ট্রে ইংরেজ প্রবাসী
বিষয়শ্রেণী:রয়্যাল কলেজ অব আর্টের প্রাক্তন শিক্ষার্থী
বিষয়শ্রেণী:স্কট পরিবার (চলচ্চিত্র নির্মাণ)
বিষয়শ্রেণী:নাইটস ব্যাচেলর
বিষয়শ্রেণী:গোল্ডেন গ্লোব পুরস্কার বিজয়ী প্রযোজক
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:শ্রেষ্ঠ পরিচালক বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:বাফটা ফেলো
বিষয়শ্রেণী:সাইন্স ফিকশন হল অব ফেমে অন্তর্ভুক্ত ব্যক্তি
বিষয়শ্রেণী:স্যাটার্ন পুরস্কার বিজয়ী
বিষয়শ্রেণী:হ্যুগো পুরস্কার বিজয়ী
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী
বিষয়শ্রেণী:ব্রিটিশ চলচ্চিত্র পরিচালক
বিষয়শ্রেণী:ব্রিটিশ চলচ্চিত্র প্রযোজক
বিষয়শ্রেণী:ব্রিটিশ টেলিভিশন প্রযোজক